CELEX: C2005/106/32
Language: sl
Date: 2005-04-30 00:00:00
Title: Zadeva C-89/05: Predlog za sprejem predhodne odločbe na podlagi sklepa House of Lords (Združeno kraljestvo) z dne 3. novembra 2004 v zadevi United Utilities plc proti Commissioners of Customs and Excise

30.4.2005   
            
            
               SL
            
            
               Uradni list Evropske unije
            
            
               C 106/17
            
         Predlog za sprejem predhodne odločbe na podlagi sklepa House of Lords (Združeno kraljestvo) z dne 3. novembra 2004 v zadevi United Utilities plc proti Commissioners of Customs and Excise
   (Zadeva C-89/05)
   (2005/C 106/32)
   Jezik postopka: angleščina
   House of Lords (Združeno kraljestvo) je s sklepom z dne 3. novembra 2004 v zadevi United Utilities plc proti Commissioners of Customs and Excise, ki jo je sodno tajništvo prejelo dne 18. februarja 2005, Sodišču Evropskih skupnosti predložil predlog za sprejem predhodne odločbe.
   The House of Lords predlaga Sodišču, naj odloči o naslednjem vprašanju:
   
               1)
            
            
               Ali se oprostitev stav iz člena 13B(f) Šeste Direktiva Sveta z dne 17. maja 1977 (Direktiva 77/388/EGS) (1) uporablja, kadar neka oseba (v nadaljevanju: agent) za račun druge osebe (v nadaljevanju: naročnik) opravlja storitve sprejemanja stav strank in sporočanja strankam sprejem teh stav s strani naročnika, če: a) so za nastanek pravnega razmerja stave med naročnikom in njegovimi strankami potrebna dejanja agenta in posledično s temi dejanji izvrši postopek stave; vendar pa b) agent ne odloča o določitvi stavnih kvot, saj slednje določi naročnik ali v nekaterih primerih tretji skladno s pravili zadevnega športa; in c) agent o tem, ali bo sprejel stave ali ne, odloči na podlagi meril, ki jih določi naročnik, tako da agent glede tega nima pravice do prostega preudarka?
            
         
      (1)  Šesta Direktiva Sveta 77/388/EGS z dne 17. maja 1977 o usklajevanju zakonodaj držav članic o prometnih davkih – Skupni sistem davka na dodano vrednost: enotna osnova za odmero (UL L 145, 13.6.1977, str. 1).